alexandrainst/scandi-wiki huggingface dataset:
Ezana

ʿĒzānā ( ge'ez: ዔዛና; uten vokaler: ዐዘነ; ʿzn; også stavet Aezana og Aizan med variasjoner) var herskeren over Kongedømmet Aksum i deler av dagens Tigray i Nord-Etiopia, Eritrea og Jemen, fra ca. 321 til ca. 360. Han brukte selv tittelen «konge av Saba og Salhen, Himyar og Dhu-Raydan». Tradisjonen forteller at ʿĒzānā etterfulgte sin far Ella Amida (Ousanas) da han fremdeles var et barn, og at hans mor, Sofya, da tjente som regent for riket. 

ʿĒzānā var den første aksumittiske monarken som konverterte til kristendommen i ca. år 333, og dette regnes som begynnelsen på det kristne Etiopia, og også den først siden Zoskales (fl. ca. 100) som nevnes av samtidige historikere, noe som fikk historikeren S. C. Munro-Hay til å bemerke at han var «den mest berømte aksumittiske kongen før Kaleb» (død ca. 520). ʿĒzānā utnevnte sin barndomslærer, den syriske, kristne Frumentius, til overhode for den etiopiske kirke. Et brev som har blitt bevart ble sendt fra den arianske romerske keiser Konstantius II adressert til ʿĒzānā og hans bror Se'azana anmoder om at Frumentius ble sendt til Alexandria for å eksaminere ham for doktrinefeil; Munro-Hay antar at ʿĒzānā enten nektet eller ignorerte denne anmodningen. 

ʿĒzānā startet også flere militære felttog, som han lot opptegne i hans inskripsjoner. Et par ge'ezinskripsjoner funnet i Meroë blir regnet som bevis på et felttog i 300-tallet, enten under ʿĒzānās styre eller under styre til en av hans forgjengere, som Ousanas. Mens enkelte har tolket disse inskripsjonene som et bevis på at aksumittene ødela kongedømmet Kusj, bemerker andre at arkeologiske beviser tyder på at sivilisasjonen i Meroë rundt 300 gikk inn i en økonomisk og politisk nedgangstid. 

På noen av myntene fra ʿĒzānās styre er dette greske mottoet skrevet: TOYTOAPECHTHXWPA; «Må dette tilfredsstille folket». Munro-Hay bemerker at dette mottoet er «er heller attraktiv særegenhet i aksumittisk myntsystem som gir en følelse av kongelig bekymring for og ansvar ovenfor folkets ønsker og tilfredshet.» En del mynter med ʿĒzānās navn har blitt funnet i India, noe som antyder en handelskontakt mellom de to områdene. En merkbar forandring i myntdesignet er bruken av et kors framfor bruken av det hedenske motivet med en disk og en halvmåne. ʿĒzānā er også tilskrevet byggingen av flere konstruksjoner og obelisker 

ʿĒzānā blir ikke nevnt i listene over etiopiske konger til tross for myntene som bærer hans navn. Ifølge tradisjonen styrte keiserne 'Abreha og 'Asbeha Etiopia da kristendommen ble innført. Det er mulig at disse navnene senere ble brukt for ʿĒzānā og hans bror eller at disse var deres dåpsnavn. 

Sammen med broren Se'azana blir kongen regnet som en helgen av den etiopisk-ortodokse kirken, med helligdag 1. oktober.

Litteratur 
 Munro-Hay, Stuart (1992): Aksum: An African Civilisation of Late Antiquity. Edinburgh University Press. ISBN 0748602097.

Konger av Aksum
Etiopias historie
Eritreas historie
Jemens historie
Sudans historie
Helgener
Harry Potter og Halvblodsprinsen (spill)

Harry Potter og Halvblodsprinsen er et videospill basert på boken og filmen Harry Potter og Halvblodsprinsen, og opp gjennom spillet skal du styre Harry Potter på hans sjette år på Galtvort høyere skole for hekseri og trolldom. Gjennom det meste av spillet styrer du Harry Potter, mens han flyr rumpeldunk eller blander eliksirer som polyksir og de levende dødes drikk. I løpet av spillet skal du også duelere mye og blir med i diverse duellklubber. Handlingen er for det meste bygd opp på filmen, men har små unntak. Du starter i Hiet med og fly rumpeldunk med Gulla, og vaske skitne heksekjeler etter Fred og Frank Wiltersen. Du får også styre Gulla under en rumpeldunkkamp og Ronny forhekset av en elskovsdrikk. Hvis du har vanskeligheter for å finne fram i spillet, kan du tilkalle nesten hodeløse Nikk, så viser han deg veien.

Eksterne lenker 
 

Halvblodsprinsen, Harry Potter
Videospill fra 2009
Nintendo DS-spill
Wii-spill
Xbox 360-spill
PlayStation 2-spill
PlayStation 3-spill
PlayStation Portable-spill
Windows-spill
Videospill utviklet i Storbritannia
Samuel Rheen

Samuel Rheen (ca 1615–1680) var en svensk prest. Han er kjent for verket En kortt Relation om Lapparnes Lefwarne och Sedher, wijdskiepellsser, sampt i många Stycken Grofwe wildfarellsser, fra 1671, som er en av de eldste førstehåndsbeskrivelsene av samisk religion og de samiske noaidene.

Rheen kom fra Böle by i Pite sogn og var predikant i Jokkmokk fra 1664/6-1671 og deretter sogneprest i Råneå til 1680. Hans beskrivelse var en offisiell bestilling, blant annet fordi det etter tredveårskrigen hadde spredt seg rykter om at samisk magi var medvirkende til svenskenes seier. Dette ønsket man å motbevise med saklig kunnskap om samiske forhold.

Hans verk inneholder blant annet en tegning med punktvis forklaring av symbolenes betydning, av en runebomme. Verket ble, sammen med andre tilsvarende «presterelasjoner», brukt av Johannes Schefferus i forbindelse med hans Lapponia i 1673. Rheen var også en av professor Karl Bernhard Wiklunds kilder til antagelsen om at svenske reindriftssamer brukte sommerbeite på norsk øyer.

Referanser

Eksterne lenker 

Svenske lutherske prester
Samisk historie
Svenske sakprosaforfattere
Fødsler i 1615
Dødsfall i 1680
Jorddykkeren

Jorddykkeren er en skikkelse fra indiansk mytologi som forekommer i svært mange utforminger og variasjoner hos ulike amerikanske urfolk og stammefolk i Canada og USA.

Utgangspunktet er at verden er dekket av vann, og at skaperguden, som noen kaller Manitou, ønsker å skape landjorden. Han trenger et utgangspunkt, eller råmateriale, og engasjerer en hjelper til å hente jord, eller mudder, fra havets bunn. Hjelperen kan være en and, en ravn, en sothøne, en lom, en ørn, en skilpadde eller en bisamrotte; eller i noen tilfeller skaperguden selv, slik som i modocindianernes legende om Kumokums. I noen tilfeller får hjelperen en belønning av skaperguden: cheyenneindianerne fortalte at sothøna smakte mudder fordi hun hadde dykket etter mudder for skaperguden, og fått «uspiselighet» som beskyttende gave fra guden. Noen varianter forteller at dyret ofrer seg, og dør etter å ha hentet opp jorden; i andre varianter er det tre dyr som forsøker, og de to første dør før det tredje lykkes.

Den lille mengden jord som hentes opp fra havbunnen er ofte så lite som det rommes i et nebb; men det vokser raskt til å dekke jorden. I noen varianter er det vingeslag fra en ørn som bidrar til å forme jorden med fjell og daler.

Legenden om jorddykkeren finnes også hos ainofolket i Sibir, og det er mulig at de nordamerikanske indianerne har ført med seg legenden da de vandret inn i Nord-Amerika over Beringstredet for ca 16 000 år siden.

Flere varianter av legendene er gjengitt på norsk i samlingen Jorden – vår mor, 2002.

Referanser 

Indiansk mytologi

en:Creation myth#Earth-diver
Stein Buan

Stein Buan (født 14. april 1952) er en norsk skribent og forfatter fra Roa på Hadeland, nå bosatt på Harestua. Buan har arbeidet som telemontør og vaktmester. 

Buan engasjerte seg tidlig på den politiske venstresiden. På begynnelsen av 1970-tallet var han kontaktperson for FNL-gruppa på Roa.Siden har han vært aktiv både i fagbevegelsen og partipolitikken med langt medlemskap i Rød Valgallianse/Rødt. Ved kommunevalget 2015 ble han valgt inn i kommunestyret for Lunner kommune, da Rødt fikk inn én representant.

Han er aktiv i kulturlivet som skribent, forteller og musiker, og kombinerer gjerne kåserier med sang og musikk. Han har opprettet Steinbrøttet forlag der han har gitt ut egne bøker. Hans første bok Gerhardsenlandet er en oppvekstroman fra Roa. Den ble kjøpt inn av bibliotekenes innkjøpsordning i 2005, i kategorien «Ny norsk skjønnlitteratur for voksne».

Buan er også leder for organisasjonen kulturBANEN (2010), en organisasjon som arbeider for kulturarkitiviteter langs Gjøvikbanen:  «Vi ønsker at hver enkelt aktivitet skal framstå som del av et helhetlig kulturtilbud, som perler på et spor, fra Operaen til Skibladner».

Bibliografi  
 Gerhardsenlandet, Boksmia forlag (2004) ISBN 82-91871-18-3 
 Lange linjer (samling petit-artiklar), Steinbrøttet forlag (2007) ISBN 978-82-929-2500-3
 Dikt for en tier (poesi), Steinbrøttet forlag (2008) ISBN 978-82-92925-02-7
 Likhetens bonus (Shes- og historia til arbeiderklassen på Harestua, med lange og korte vandringer ellers i verden.) Steinbrøttet forlag (2012) ISBN 978-82-99889-60-5 
 Fanfare for Verkemusikken (Praktbok om Hadeland Glassverks Musikkorps, skrevet sammen med Per-Erik Berge.) Kulturformidleren 2012 ISBN 978-82-99801-72-0 
 Slikt å gjøre, slikt å føre (med Jonas Gahr Støre). Om arbeiderbevegelsen før, nå og (kanskje) i framtida. Steinbrøttet forlag (2014) ISBN 978-82-998896-1-2 
 Presentert i Neon: Samlagets tekstsamling for ungdomsskolen

Referanser

Eksterne lenker 
 Forfatternett Oppland

Norske forfattere
Personer fra Lunner kommune
Restaurasjonsbevegelsen

Restaurasjonsbevegelsen (også kjent som The Restoration Movement, The American Restoration Movement eller Stone-Campbell Movement) er en kristen bevegelse som begynte  under den andre store religiøse oppvåkningen i Amerika fra tidlig på 1900-tallet. Bevegelsen søkte å restaurere kirken og «samlingen av alle kristne i en enkelt kropp mønstret etter at kirken i Det nye testamentet».

Kirkesamfunn i Norge med røtter i Restaurasjonsbevegelsen 
 Kristi Forsamling

Referanser 

Protestantisme
Kristne samfunn
Springer Science+Business Media

Springer Science+Business Media S.A. er et internasjonalt akademisk forlag registrert i Luxembourg og med hovedkontor i Berlin. Selskapet er, etter Elsevier, verdens nest største forlag innen naturvitenskap, teknikk og medisin. I tillegg til hovedkontoret i Berlin har selskapet kontorer i Heidelberg, Dordrecht, New York City, Norwell, Wien, Paris, Milano og New Delhi. Selskapet har ca. 5 000 ansatte og omsatte i 2009 for 857 millioner euro. Det er bl.a. kjent for sin online-tjeneste SpringerLink. Selskapet har ingen forbindelse til Axel Springer AG.

Selskapet ble grunnlagt av Julius Springer som bokhandel i Berlin i 1842, og utviklet seg raskt til et forlag, Springer-Verlag, som utgav både politiske skrifter, skolebøker, skjønnlitteratur og akademisk litteratur. Etter at sønnene til Julius Springer overtok fokuserte forlaget på akademisk litteratur. Selskapets navn gjennom flere år var Julius Springer GmbH. I 1999 ble selskapet kjøpt opp av Bertelsmann, som omdannet det til BertelsmannSpringer. Selskapet ble så, i 2003, solgt til to britiske selskaper, Cinven og Candover, som kort tid før også hadde kjøpt det nederlandske akademiske forlaget Kluwer Academic Publishers. Forlagene ble fusjonert under navnet Springer Science+Business Media. I 2009 ble det kjent at selskapet skulle selges til investeringsselskapene EQT Partners og Government of Singapore Investment Corporation.

Eksterne lenker 
 
 SpringerLink 

Akademiske forlag
Selskaper etablert i 1842
Tyske forlag
Forlag etablert i 1840-årene
Guldholm kloster

Guldholm kloster var et cistercienserkloster i middelalderens Sydslesvig. I 1191 innviet Slesvigs biskop Valdemar Knudsen, en illegitim sønn av Knud V, klosteret på en liten halvøy ved Langsjøen nær Slesvig by i Angel.

Årsaken til Guldholm klosters grunnleggelse var begivenhetene i det lille kluniasensiske munke- og nonnesamfund i St. Michaels kloster i Slesvig. Der lå abbeden og noen av munkene hans døddrukne nede i et av byens ølhus, hvor de hadde sviret og hygget seg med jenter. Denne episoden fikk biskop Valdemar til å beslutte seg for å flytte klosteret fra Slesvig til Guldholm under cistersienserne fra Esrums regler.

De forskjellige slags munker kunne dog ikke enes. Da biskop Valdemar ble fengslet i 1192, dro sortebrødrene (kluniasensene) tilbake til det gamle kloster og hjemsøkte Guldholm med strid og plyndring. Paven og kongen viste dog cisterciensene sin støtte, men i 1209-10 flyttet disse til Ryd kloster ved det senere Lyksborg.

Det er ikke funnet rester av klosteret på stedet.

Se også
 Sankt Hans kloster

Kilder 
 Slesvigland
 Projekt runeberg om Ryd kloster
 Om biskop Omer

Katolske klostre
Tidligere danske klostre
Moldova under Sommer-OL 2004

Moldova under Sommer-OL 2004. Trettitre sportsutøvere, tjueseks menn og sju kvinner fra Moldova deltok i åtte sporter under Sommer-OL 2004 i Athen. Det var tredje gangen som Moldova deltok i et sommer-OL, de vant ikke noen medalje.

Medaljer

Eksterne lenker 
 Resultater og profilside  på sports-reference.com

Nasjoner under Sommer-OL 2004
Moldova under de olympiske leker
2000-årene i Moldova
Moldova under Sommer-OL 2008

Moldova under Sommer-OL 2008. Trettien sportsutøvere fra Moldova deltok i sju sporter under Sommer-OL 2008 i Beijing. Det var fjerde gangen som Moldova deltok i et sommer-OL. De kom på delt 81.-plass med en bronsemedalje.

Medaljer

Medaljevinnerne

Eksterne lenker 
 Resultater og profilside  på sports-reference.com

Nasjoner under Sommer-OL 2008
Moldova under de olympiske leker
2000-årene i Moldova
Sankt Hans kloster

Sankt Hans kloster (Sankt Johannis Kloster) i Slesvig by omtales første gang 1251, men er formentlig opprettet omkring 1200 på en eldre sognekirke. Det firefløyede klosteret ble opprettet av benediktinernonner som flyttet fra Guldholm kloster nord for byen, hvor det var både munker og nonner. Munkene kom til Ryd kloster hvor Lyksborg slott ble bygget på 1500-tallet, og nonnene ble sendt til Holmen i Slesvig.

På stedet lå tidligere en romansk kampestenskirke, hvorav deler inngikk i klosterkirken. Nonnenes korstoler, som i katolsk tid sto inne i kirken, men nå befinner seg i refektoriet, er fra omkring 1240 og er de eldste kjente i Sydslesvig. Det gotiske sakramenthuset er fra omkring 1450. I 1299 og 1487 ble bygningene ødelagt av brann og gjenoppbygget. 

Ved reformasjonen ble klostret omdannet til en adelig stiftelse, og de katolske nonnene ble evangeliske legsøstre. Klosteret er fritt tilgjengelig, men noen av bygningene krever omvisning.

Eksterne lenker

 Freundekreis Sankt Johannis Kloster
 Evangelische Zeitung

Katolske klostre
Tidligere danske klostre
Degerfors IF

Degerfors Idrottsförening er en svensk fotballklubb basert i Degerfors. Klubben spiller for øyeblikket i Superettan, som er landets nest høyeste divisjon, etter å ha rykket opp direkte fra Division 1, Norra på høsten 2009. Degerfors IF ble grunnlagt 13. januar 1907 og spiller sine hjemmekamper på Stora Valla.

Spillerstall 
Oppdatert 6. april 2022.

Utlånte spillere

Meritter 
 Allsvenskan:
 Andreplass (2): 1940–41, 1963

 Svenska Cupen:
 Vinner (1): 1992–93

Kjente spillere med tilknytning til klubben 
Se også :Kategori:Degerfors-spillere.

 Sven-Göran Eriksson og Erik Hamrén har tidligere vært trener for klubben.

Referanser

Eksterne lenker 
 Degerforsif.se – Klubbens offisielle nettsider

Fotballag i Sverige
Fotballag etablert i 1907
Örebro län
Supernatural (album)

Supernatural er et musikkalbum utgitt av Gunnar Andreas Berg i 1993.

Sporliste
 «Nowhere Spot» (Gunnar Andreas Berg)
 «My Old Man» (Gunnar Andreas Berg)
 «Supernatural» (Peter Green)
 «To and Fro» (Gunnar Andreas Berg)
 «Dreamer's Ball» (Gunnar Andreas Berg)
 «Two We Go» (Gunnar Andreas Berg)
 «Isle of You» (Gunnar Andreas Berg)
 «The Beautiful Camel» (Gunnar Andreas Berg)
 «The Guv`nor» (Gunnar Andreas Berg)
 «Fare Waltz» (Gunnar Andreas Berg)

Medvirkende

Musikere
 Gunnar Andreas Berg – gitarer, bass, tangenter, komponist 
 Odd Magne Gridseth – bass
 Kim Ofstad – trommer, perkusjon
 Palle Mikkelborg - trompet

Øvrige medvirkende
 Bjørn Nessjø – produsent, tekniker

Eksterne lenker
 Supernatural

Musikkalbum fra 1993
Gunnar Andreas Berg-album
Music Read In Teeth and Claws

Music Read In Teeth and Claws er et musikkalbum utgitt med Gunnar Andreas Berg i 2008.

Sporliste
 «Dulce & Habana part I» (Gunnar Andreas Berg)
 «Noruba» (Gunnar Andreas Berg)
 «Ya Seguro» (Gunnar Andreas Berg)
 «Ratigolos» (Gunnar Andreas Berg)
 «In Cuba» (Gunnar Andreas Berg)
 «Cubway» (Gunnar Andreas Berg)
 «Thank You, Femminuta!» (Gunnar Andreas Berg)
 «Me han Robado» (Gunnar Andreas Berg)
 «Dulce & Habana part II» (Gunnar Andreas Berg)

Medvirkende

Musikere
 Gunnar Andreas Berg - gitarer, bass, keyboard, låtskriver, produsent
 Ståle Storløkken - synth 
 Lars Olav Berg - orgel 
 Trond Kopperud - trommer, perkusjon
 Ricardo Coromina Chirino - batá 
 Jose Angel Blanco Padilla - cajón 
 Ann Helen Stamnsve - sang 
 Haddy Njie - sang på In Cuba, kor
 Ingeborg Brun - kor 
Yoruba Andabo
 Geovani del Pino Rodríguez - slagverk 
 Juan Orta Salazar - congas
 Orlando Lage Bouza - congas 
 Adonis Panter Calderón - congas 
 Francisco Queralta Borrero - congas, batá
 Julio Cesar Lemoine Diaz - congas, cajón
 Juan Carlos Sierra Hernández - chequere, maracas

Eksterne lenker
 Music Read In Teeth and Claws

Musikkalbum fra 2008
Gunnar Andreas Berg-album
Gary Holton

Gary Frederick Holton (født 22. september 1953, død 25. oktober 1985) var en engelsk skuespiller og musiker. 

Han kom fra London og spilte i den britiske TV-komedien Auf Wiedersehen, Pet. Han var vokalist i bandene The Actors og Heavy Metal Kids, og hadde samarbeid med Casino Steel og Mick Rossi. I løpet av musikkarrieren samarbeidet han også med Torstein Flakne og steelgitaristen John Kjevik. Holton døde av en overdose morfin i 1985 bare 33 år gammel.

Diskografi

Gary Holton and Casino Steel 
Album

 Gary Holton and Casino Steel (1981)
 Part II (1982)
 III Edition (1983)
 No. 4 (1984)
 Casino Steel with The Hollywood Brats, The Boys, Gary Holton etc. (1992)
 Holton/Steel, Anthology (2010)
Singler

 Ruby, Don't Take Your Love to Town (1980)
 Ruby, (Don't Take Your Love to Town)/Good Ol' Gary (1981)
 Blackberry Way/Candy (1982)

Heavy Metal Kids 

 Heavy Metal Kids (1974)
 Anvil Chorus (Under navnet The Kids 1975)
 Kitsch (1976)

Egne utgivelser 

 Catch a Falling Star (1984)
 Holiday Romance (1984)
 People In Love (1986)
 Sing It to Me (1989)

Referanser

Eksterne lenker 
 
 

Engelske sangere
Engelske skuespillere
Engelske låtskrivere
Personer fra London
III Edition

III Edition er et musikkalbum utgitt i 1983 med Gary Holton og Casino Steel.

Sporliste
 «Blackberry Way»
 «Lover's Lane»
 «She's Got Balls»
 «(It Wasn't God Who Made) Honky Tonk Angels»
 «Gary's Back in Town»
 «Surrender»
 «St. Peter!»
 «Silver Rose»
 «Who's Sorry Now»
 «Stay With Me»

Eksterne lenker 

Gary Holton and Casino Steel-album
Musikkalbum fra 1983
Pioneers

Pioneers var et norsk rockeband. 

Bandet ga kun ut musikkalbumet In State of Rock (1984).

Medlemmer 
Ivar Harry Johansen – trommer
Roger Gilton – keyboard
Terje Johansen – gitar
Eiliv Flakne – bassgitar 
Knut Dahle – vokal

Norske rockegrupper
Christian Andreasen

For den norsk-samiske avismannen og stortingsmannen, se Christian Andreassen.

Christian Fribjart Andreasen (født 1959) er en færøysk høyesterettsadvokat, idrettsleder og politiker. Han har vært medlem av det færøyske Lagtinget siden 2019. Han representerer Fólkaflokkurin.

Andreasen er formann i både Lagtingets justiskomité og Lagtingets kontrollkomité. Da partiet gikk i regjering etter lagtingsvalget i 2019, ble Andreasen valgt til formann i partiets lagtingsgruppe. I mars 2022 overtok han som partiformann, men trakk seg etter folketingsvalget i november samme år, da han ikke mente å ha fått støtte for nødvendige endringer i partiet. Han frabad seg også renominasjon til Lagtinget.

Christian Andreasen har vært president/styreformann i Fótbóltssamband Føroya siden 2010 og tillitsmann i både UEFA og FIFA. Han spilte selv som målvakt for B68 Toftir i sin ungdom.

Han har studentereksamen fra Føroya Studentaskúli i Tórshavn, juridisk embedseksamen fra Københavns Universitet og møterett for det danske rikets Højesteret. Han er advokat og partner i det som opprinnelig var Leif Waagsteins advokatfirma i Tórshavn. Christian Andreasen har vært styreformann for Atlantic Airways, entreprenørfirmaet J&K Petersen og Tórshavns største kjøpesenter, SMS.

Han er sønn av John Svenning Andreasen og hustru Hallgerð Olsen.

Referanser 

Færøyske lagtingsmedlemmer
Færøyske jurister
Personer fra Toftir
Frank Huntington Stack

Frank Huntington Stack (født 1937 i Houston, Texas), også kjent under pseudonymet «Foolbert Sturgeon», er en amerikansk undergrunnstegner. Ettersom han jobbet i det amerikanske bibelbeltet benyttet Stack seg av dekknavnet «Foolbert Sturgeon» da han i 1962 utga det som har blitt karakterisert som det aller første undergrunnstegneserien, den satiriske, politisk radikale og eventuelt blasfemiske The Adventures of Jesus (Jesus' eventyr). Denne ble fulgt opp med New Adventures of Jesus (Jesus' nye eventyr) i 1969. Utdrag fra disse har i Norge blitt trykket av Gateavisa.

Stack er utdannet fra Universitetet i Texas i Austin med graden BFA (Bachelor of Fine Arts) i 1959. Han studerte også ved Kunstinstituttet i Chicago og fikk sin Master of Art ved Universitetet i Wyoming. Han hadde videre studier ved Académie de la Grande Chaumière i Paris. Som professor i kunst ved Columbia University har han forelest i oljemaling, akvarellmaling, tegning, anatomi, etsing og radering, litografi, og faktisk også tegneseriekunst.

Han har mottatt flere akademiske priser, og er blitt inkludert i Who's Who in American Art og Who's Who in America. Han har mottatt flere forskningsstipender som har gitt ham muligheten til å studere i New Mexico og Paris. Han har stilt ut arbeider i USA, Frankrike, Italia, Polen, Sør-Korea, Sveits og i Tyrkia.

Innenfor tegneserier, som han internasjonalt er mest kjent for, har han skrevet artikler for bransjetidsskriftet The Comics Journal, og bidratt med tegneserier for blader som Zero Zero, Hydrogen Bomb Funnies, Radical America Komiks, Blab!, Snarf og i antologiene til Rip Off Comix.

En venn av Frank Stack, den samtidige Gilbert Shelton fra Texas, også en av de aller første amerikanske undergrunnstegnerne ved siden av Robert Crumb, har uttalt at han anser Foolbert Sturgeons Jesus-tegneserie som den aller første. Kravet står og faller på definisjonen av en undergrunnstegneserie. Jesus' eventyr besto av en fanzine på 14 sider som var fotostatkopiert og sirkulerte blant en mindre gruppe venner og interesserte, og ble ikke solgt før lenge senere da den ble «offisielt» utgitt. Stacks status som en pioner i amerikansk undergrunn er dog ikke betvilt.

På 2000-tallet har Stack tilbrakt mye av sin tid i Frankrike som maler, og hvor han har vært sammen med sine gamle venner Gilbert Shelton, Robert Crumb og Peter Poplaski. En av hans senere utgivelser er illustrering av en usentimental tegneseriefortelling skrevet av Harvey Pekar, Our Cancer Year («Vår år med kreft»). Pekar døde av kreft i 2010.

Tegneserieutgivelser  
 The Adventures of Jesus (1962)
 The New Adventures of Jesus (1969)
 Jesus Meets the Armed Services (1970)
 Jesus Comics #3 med serien Jesus Joins the Academic Community (1972)
 Feelgood Funnies (1972)
 Dorman's Doggie (1990)
 Naked Glory – the Erotic Art of Frank Stack
 Our Cancer Year, skrevet av Harvey Pekar (1994)
 The New Adventures of Jesus – The Second Coming (2007), samleutgivelse med kommentarer

Referanser

Eksterne lenker 
 

Tegneserieskapere fra USA
Undergrunnstegnere
Georg av Braunschweig-Lüneburg

Georg av Welf (født 17. februar 1582, død 2. april 1641) var hertug av Braunschweig-Lüneburg og stamfar til huset Hannover. Han var sønn av Wilhelm d.y. av Braunschweig-Lüneburg og Dorothea av Danmark. 

Han ble gift med Anne Eleonora av Hessen-Darmstadt og i ekteskapet ble det født åtte barn, deriblant:
 Georg Wilhelm f. 1624, d. 1705.
 Johann Frederik f. 1625, d. 1679.
 Sophie Amalie f. 1628, d. 1685. Gift med Frederik III av Danmark og Norge
 Ernst August f. 1629, d. 1698. Kurfyrste av Hannover 1692.

Eksterne lenker 
 
 Georg (1582–1641) Herzog zu Braunschweig – Lüneburg – Calenberg

Huset Hannover
Markus Rolandsen

Markus Helfjord Rolandsen (født 14. juli 1990) er en norsk fotballspiller som spiller for Lofoten. Rolandsen kom til Alta i 2010. Han har tidligere spilt for FK Lofoten, Alta, Raufoss, Finnsnes og Leknes.

Eksterne lenker 
 

Norske fotballspillere
Fotballspillere for FK Lofoten
Fotballspillere for Alta IF
Fødsler i 1990